**Referat Bestyrelsesmøde nr. 29 den 11. juni 2012**

**Ad 1.Godkendelse af dagsordenen**

Dagsordenen blev godkendt

**Ad 2. Godkendelse og underskrivelse af referat fra bestyrelsesmødet den 22/3 2012**

Referatet blev godkendt og underskrevet.

**Ad 3. Nyt siden sidst – Meddelelser / Orientering**

Kirsten Jeppesen (KI) orienterede om antallet af nye 1.g elever (250) og antallet af nye 1.g klasser (9). På grund af det fleksible klasseloft, der er indført fra august 2012 har vi fået tilført en ekstra klasse primært fra Frederiksborg Gymnasium. KI rundsendte en oversigt over fordelingen på 1.g klasser/studieretninger næste år. Det samlede klassetal i det nye skoleår bliver på 25 klasser, dvs en klasse over kapaciteten. Det giver øget pres på forskellige faglokaler: laboratorier og især idrætsfaciliteterne. Vi bliver nødt til at leje os ind i byens idrætsfaciliteterne til næste år.

Vi har ansat 7 nye lærere i faste stillinger til det nye skoleårs start. Timefagfordelingen er ved at være på plads.

Der bliver lavet et udvidet introduktionsprogram for de nye lærer, primært med fokus på de lærere, der slet ikke har undervisningserfaring.

En ny elektroniks håndbog der er elektronisk for alle medarbejdere er ved at være færdig.

Indeværende skoleår sluttede med flere vellykkede arrangementer i Kultursalen: Foråsevent med de kreative fag, Filmfestivalen ”Det gyldne bånd” samt musikevent arrangeret at elevrådet og festudvalget i fællesskab og på Fællestorvet: fanefest.

Der har været afholdt et pædagogik temamøde om klasserumsledelse med ekstern oplægsholdere og Personalemøde om Gribskov Gymnasiums strategi med deltagelse af Keld Jepsen (KJ) og Carl-Jørgen Bindslev(CJ).

Studievejledere og KI hgar holdt en indledende møde med Andreas Elkjær (AE) og repræsentant for det nye UU center.

AE: orienterede om, at Gribskov Kommune har oprettet en demokratipris på 5000 kr. Prisen uddeles ved dimissionen.

Det nye uddannelsescenter åbner officielt den. 15. august. Vi modtager invitation senere.

Henning Høy Carstens (HC) orienterede om den seneste udvikling inden for den lokale busdrift, herunder at der ikke er foretaget besparelser på busdriften.

**Ad 4. Gribskov Gymnasiums strategi**

KI kommenterede det udsendte udkastet til strategi, og efter en kort drøftelse blev strategien endelig vedtagelse, det er sendt rundt. KI orienterede kort om medarbejdermødet, hvor startegien blev fremlagt.

KI gav derefter et kort oplæg skriftligt og mundtligt om mulige underpunkter under de enkelte indsatsområder med efterfølgende drøftelse af indsatsområderne med henblik på fastlæggelse af underpunkter, mål og handlingsplan. KI sender underpunkter til de to sidste indsatsområder og sender dem til godkendelse hos KJ og C-J.

Under drøftelsen blev det fremført, at der ved udformning af mål og handlingsplan skal indgå målbare parametre, hvor det er relevant, ligesom der skal indgår et tidsperspektiv, så noget prioriteres på kortere sigt og andet på længere sigt.

Efter drøftelse blev det ligeledes besluttet, at tiden nu er inde til, at der skal igangsættes en visionsdebat i det kommende år. Bestyrelsen tog sidst initiativ til en visionsdebat for 5 år siden, og der er sket meget siden da.

**Ad 5*.* Bygningsstatus**

KI refererede samtale med Charlotte Tang (uvm) om køb af vores bygninger. Uvm håber, at vi får et købstilbud i 2012, men er ikke sikker. Sagen kompliceres bl.a. af, at der i processen er dukket/dukker nye aspekter frem, som Gribskov Kommune ikke tidligere har nævnt. Uvm følger sagen løbende og holder jævnligt statusmøder med BYGST. Vi orienteres, når der er afgørende nyt i sagen.

HC orienterede om problemer med afvanding af gymnasiets og omkringliggende arealer. Der er undersøgelser i gang med henblik på afhjælpning af problemerne.

HC orienterede ligeledes om den igangsatte proces for at undgå nye vandskader i sportshallen.

**Ad 6. Økonomistatus pr. 30/4 2012**

HC gav en status over budgettet pr. 30/4 2012.

**Ad 7.Evt.**

Mødedatoer for efteråret 2012 blev fastlagt:

**Torsdag d. 6. september kl. 16–19**

**Torsdag d. 8 november kl. 16-19**

**Torsdag d. 6 december kl. 16 – 20 (inkl. julefrokost)**